AKSIYALAR PAKETLARINI JOYLAShTIRIShNI TAKOMILLAShTIRISh HAMDA DAVLAT MULKI NEGIZIDA TAShKIL ETILGAN AKSIYADORLIK JAMIYATLARINI BOShQARIShDA AKSIYADORLAR ROLINI OShIRISh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Qimmatli qogʻozlar bozorini rivojlantirish va respublikaning fond bozorida xorijiy investorlar ishtirokini kengaytirish borasidagi qoʻshimcha chora-tadbirlar toʻgʻrisida” 1997-yil 31-martdagi PF-1740-son Farmonini bajarish yuzasidan, mulkning davlat ulushini boshqarish mexanizmini takomillashtirish, shuningdek aksiyadorlik jamiyatlarini boshqarishda aksiyadorlar rolini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasi tegishli vazirliklar, idoralar, korporatsiyalar, kompaniyalar, uyushmalar bilan birgalikda: davlat korxonalarini xususiylashtirish natijasida tashkil etilgan har bir aksiyadorlik jamiyati boʻyicha aksiyalarni joylashtirish (sotish)ning joriy ahvolini shu yilning 31-dekabrigacha qayta roʻyxatdan oʻtkazsin; Oʻzbekiston Respublikasi Prezidentining 1997-yil 31-martdagi PF-1740-son Farmoni 1-bandi qoidalariga muvofiq xususiylashtirilgan korxonalar aksiyalari paketining zarur hollarda qayta taqsimlanishini taʼminlasin; qonun hujjatlarida belgilangan muddatlarda (emissiya prospekti roʻyxatdan oʻtkazilgan sanadan boshlab bir yil mobaynida) xususiylashtirilgan korxonalarning joylashtirilmagan aksiyalarini, davlat mulki sifatida qoldirilgan aksiyalardan tashqari, yuridik va jismoniy, shu jumladan xorijiy yuridik va jismoniy shaxslar ishtirokidagi erkin bozorda sotishga qoʻysin; 1998-yil va keyingi yillarga moʻljallangan xususiylashtirish dasturini shakllantirishda tashkil etiladigan aksiyadorlik jamiyatlari emissiya prospektlarida aksiyalar Oʻzbekiston Respublikasi Prezidentining yuqorida koʻrsatilgan Farmoniga qatʼiy muvofiq ravishda joylashtirilishini nazarda tutsin. 2. Oʻzbekiston Respublikasi Makroiqtisodiyot va statistika vazirligi, Davlat mulki qoʻmitasi, Moliya vazirligi manfaatdor vazirliklar va idoralar bilan birgalikda ustav jamgʻarmasida 25 foizdan ortiq aksiyalar paketi davlat ixtiyorida saqlab qolinadigan tarmoqlar va xoʻjalik yurituvchi subyektlar roʻyxatini tasdiqlash uchun ikki hafta muddatda Vazirlar Mahkamasiga kiritsin. Bunda 25 foizdan ortiq aksiyalar paketini ulush sifatida davlat ixtiyorida saqlab qolishga faqat mamlakatning kelajakdagi ilmiy-texnika imkoniyatlarini belgilovchi, shuningdek Oʻzbekiston Respublikasining iqtisodiy xavfsizligini taʼminlovchi tarmoqlar va korxonalar boʻyicha yoʻl qoʻyilishi nazarda tutilsin. 4. Belgilansinki, mazkur qarorning 1-bandi uchinchi xatboshida koʻrsatib oʻtilgan aksiyadorlik jamiyatlari aksiyalar paketini qayta taqsimlash qoʻshimcha aksiyalar chiqarish yoʻli bilan ularning ustav jamgʻarmasini belgilangan tartibda koʻpaytirish asosida amalga oshiriladi. Bunda aksiyadorlik jamiyatining ustav jamgʻarmasidan davlat ulushini koʻpaytirish: aksiyadorlik jamiyati faoliyat koʻrsatishining butun davrida qoʻshilgan va uning ixtiyorida qoldirilgan, ustav jamgʻarmasini koʻpaytirish paytigacha indeksatsiya qilingan dividendlar summasi; aksiyadorlik jamiyati faoliyat koʻrsatishining butun davrida moddiy-texnika bazasini rivojlantirish yoki oʻz aylanma mablagʻlarini toʻldirish uchun davlat tomonidan berilgan, ustav jamgʻarmasini koʻpaytirish paytigacha indeksatsiya qilingan mablagʻlar; aksiyadorlik jamiyati faoliyat koʻrsatishining butun davrida uni rekonstruksiya qilish uchun va texnik qayta jihozlash uchun Davlat mulki qoʻmitasi tomonidan berilgan, ustav jamgʻarmasini koʻpaytirish paytigacha qaytarilmagan maqsadli kreditlar; ustav jamgʻarmasini koʻpaytirish uchun Oʻzbekiston Respublikasi Davlat mulki qoʻmitasi tomonidan belgilangan tartibda yoʻnaltiriladigan xususiylashtirishdan tushgan mablagʻlar hisobiga amalga oshiriladi; davlat mulki negizida tashkil etilgan aksiyadorlik jamiyati ustav jamgʻarmasiga ilgari kiritilmagan, Vazirlar Mahkamasining “Idoraga qarashli ijtimoiy soha obyektlarini joylardagi davlat hokimiyati organlari balansiga bosqichma-bosqich oʻtkazish toʻgʻrisida” 1997-yil 26-sentabrdagi 453-son qaroriga muvofiq Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklariga berilmaydigan uning balansidagi ijtimoiy infratuzilma obyektlari qiymati; korxona tomonidan aylanma mablagʻlar hisobiga xarid qilingan va haqi toʻlangan, lekin qonun hujjatlarida belgilangan muddatda joylashtirilmagan uning aksiyalari (shu jumladan mehnat jamoasi aksiyalari)ni qayta taqsimlash. Bunda Oʻzbekiston Respublikasi Davlat mulki qoʻmitasiga sezilarli iqtisodiy imkoniyatga ega boʻlmagan, asosiy ishlab chiqarish fondlarining eskirishi 50 foizdan ortiq boʻlgan aksiyadorlik jamiyatlarini zarur hollarda, belgilangan tartibda xususiy korxonalarga aylantirish tavsiya etilsin. 10. Oʻzbekiston Respublikasi Davlat mulki qoʻmitasi: Moliya vazirligi bilan birgalikda xususiylashtirilgan korxonalar aksiyalarini trast asosida boshqarish, shu jumladan ularning ustav jamgʻarmasini shakllantirish uchun xoʻjalik uyushmalariga berish tartibini bir oy muddatda ishlab chiqsin va tasdiqlash uchun Vazirlar Mahkamasiga taqdim etsin; “Aksiyadorlik jamiyatlari va aksiyadorlar huquqlarini himoya qilish toʻgʻrisida” Oʻzbekiston Respublikasi Qonuniga muvofiq aksiyadorlik jamiyati faoliyatining muhim masalalarini hal qilishda aksiyadorlar huquqlarini, uning ijro etuvchi apparati rahbariyatining aksiyadorlarga hisob berishini taʼminlovchi kompleks chora-tadbirlarni ishlab chiqsin va joriy etsin. 11. Oʻzbekiston Respublikasi Moliya vazirligi, Davlat mulki qoʻmitasi va Markaziy banki Oʻzbekiston Respublikasi norezidentlari tomonidan qimmatli qogʻozlarga mablagʻlar qoʻyish, shuningdek sarmoyani va qimmatli qogʻozlarga qoʻyilgan investitsiyalardan olingan dividendlarni olib chiqib ketish tartibi toʻgʻrisida bir oy muddatda Vazirlar Mahkamasiga takliflar kiritsinlar. 12. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi “Xoʻjalik yurituvchi subyektlarning qimmatli qogʻozlar bozorida investitsiya tashkilotlari sifatidagi faoliyatini litsenziyalash toʻgʻrisida Nizom” hamda “Investitsiya tashkilotlari faoliyatining iqtisodiy normativlari toʻgʻrisida Nizomlarni ikki hafta muddatda tayyorlasin va tasdiqlasin. 13. Oʻzbekiston Respublikasi Mehnat vazirligi aksiyadorlik jamiyatlarida mehnat munosabatlarini huquqiy tartibga solish boʻyicha tavsiyanomalarni bir oy muddatda ishlab chiqsin va eʼlon qilsin. 14. Oʻzbekiston Respublikasi Prezidenti huzuridagi Davlat va jamiyat qurilishi akademiyasi Oʻzbekiston Respublikasi Davlat mulki qoʻmitasi bilan birgalikda 1997-1998 oʻquv yilidan boshlab korxonalar va ularning xoʻjalik birlashmalari rahbarlari uchun aksiyadorlik jamiyatlarida boshqaruv asoslari toʻgʻrisida maxsus kurslar tashkil etsin. 15. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.A. Chjen va Oʻzbekiston Respublikasi Moliya vaziri J.B. Sayfiddinov zimmasiga yuklansin.